Diari Oficial de la Generalitat Valenciana


Sumari del DOGV 4067, del 20-08-2001 (2001/7817)

Informació pública de la declaració d'impacte ambiental en relació amb l'ampliació de la granja avícola d'aquest municipi.
--------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/7817


Organisme emissor
:   Ajuntament de les Useres

Tipus de document
:   Anunci

Informació pública de la declaració d'impacte ambiental en relació amb l'ampliació de la granja avícola d'aquest municipi. [2001/F7817]
  
En data 2 de juny del 2001, la directora general de Planificació i Gestió del Medi va dictar la present declaració d'impacte ambiental.
  
«Vist l'expedient 519/2000, relatiu al projecte d'ampliació de granja avícola de posta en el terme municipal de les Useres (Castelló) i el promotor del qual és Avícola Sales, SL, d'acord amb les següents consideracions:
  
Vist que la documentació, formada per projecte d'activitat, estudi d'impacte ambiental i expedient municipal, es va remetre a través de la Unitat de Qualificació d'Activitats de Castelló el 21 de gener de 1999.
  
En l'expedient municipal es van portar a terme les següents actuacions:
  
- Autorització prèvia de la Conselleria d'Obres Públiques, Urbanisme i Transports.
  
- Informe favorable del veterinari d'àrea.
  
- Informe favorable del tècnic municipal.
  
- Informació pública sense presentació d'al·legacions.
  
Vist que es va sol·licitar ampliació a l'estudi d'impacte ambiental el 23 de març de 1999, i es va procedir a l'arxivament de l'expedient per no presentar l'ampliació sol·licitada el 30 de novembre de 2000. Es reinicia el 9 de novembre de 2000, amb la presentació de la documentació sol·licitada l'any anterior.
  
Vist que segons la documentació aportada, l'activitat consisteix en la producció d'ous per a consum humà, així com la seua classificació en centre de classificació disponible a l'efecte per a procedir a la seua posterior venda. L'explotació consta de dues naus amb capacitat per a 55.000 aus. La ventilació és forçada en ambdues naus. Amb l'ampliació es pretén construir dues naus més, amb una capacitat de 46.000 aus cada una, sent la capacitat aproximada de l'explotació de 150.000 aus. Les aus estan distribuïdes en gàbies disposades en files de bateries del tipus compacte.
  
Es genera 60 grams de gallinassa/dia/au, que constitueix un total de 3.219,3 tones mètriques de gallinassa/any amb un 80% d'humitat. Pel sistema de recollida de gallinassa, amb cinta i sistema de ventilació forçada en l'explotació, la humitat del producte es considera que és de mitjana sobre el 55%, per tant la quantitat produïda a l'any serà de 2.114 tones mètriques. La gallinassa és retirada a través de cinta transportadora mecanitzada davall el sòl de les gàbies, que desemboca en una altra cinta per a la seua càrrega en remolc/camió. Abans s'acumulava la gallinassa a la parcel·la 55 abans de ser retirada, però actualment és retirada per empresa especialitzada en la comercialització d'aquest tipus de productes (s'aporta contracte justificatiu) directament des de les naus (tal com va poder constatar-se en la visita a l'explotació).
  
L'eliminació de cadàvers es realitza en fossa de cadàvers dissenyada per a tal fi, «d'acord amb unes baixes normals de l'ordre de 0,5-1% mensual, tindrem unes baixes anuals de 13.230 aus aproximadament».
  
A més, es disposa de tanca perimetral i gual sanitari.
  
Vist que l'explotació es localitza a la partida de la Ramblella, polígon 4, parcel·les 768, 769, 771, 775 i 55 del terme municipal de les Useres (Castelló). La parcel·la 55 limita al nord-est amb la via pecuària número18, assagador de la Ramblella, classificada amb amplària variable de 37 a 20 metres, i la parcel·la 771 confronta al sud-est amb la citada via pecuària en un cantó. La distància al nucli urbà és de 3,2 quilòmetres. L'explotació està immersa en una zona agrícola, dedicada fonamentalment a conreus de secà, amb la presència d'explotacions ramaderes.
  
Atés que en la visita de camp es comprova que la gallinassa és extreta directament de les naus, a través de cintes transportadores, a camions que la retiren de l'explotació. Es comprova a més que l'explotació no afecta amb abocaments o semblants el barranc de la Ramblella. De totes maneres, i per a evitar que la gallinassa quede acumulada en l'explotació durant un període de temps determinat, en el cas que no es sincronitze l'extracció directa de les naus als camions, es disposarà de femer on es portarà a terme fermentació aeròbia controlada fins a la retirada per empresa amb què s'ha subscrit contracte. El femer serà de material impermeable amb lleuger pendent cap a la fossa de recollida de lixiviats també impermeable, es protegirà de les aigües de vessament, i s'aïllarà dels agents atmosfèrics (pluja, etc.). La situació del femer serà el més allunyat possible del barranc de la Ramblella, com a mínim a una distància de 30 metres dels límits del dit barranc.
  
Atés que totes les instal·lacions de l'explotació (construccions, tanca, etc.) no afecten la via pecuària número 18, assagador de la Ramblella, d'amplària variable 37 a 20 metres.
  
Atés que la instal·lació ha de comptar amb totes les mesures higienicosanitàries exigides en la legislació vigent.
  
Atesa la necessària integració paisatgística de la instal·lació en el medi mitjançant apantallament arbori i/o arbustiu al costat de la tanca perimetral.
  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'article 5 de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes a què se aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, i fent ús de les facultats que tinc legalment atribuïdes, resolc:
  
Primer
  
Formular amb caràcter favorable la present declaració d'impacte ambiental, només als efectes ambientals i sense perjuí de la prèvia obtenció de les autoritzacions sectorials que li siguen d'aplicació, sobre el projecte d'ampliació de granja avícola de posta en el terme municipal de les Useres (Castelló), d'acord amb els punts recollits en l'estudi d'impacte ambiental i l'apartat segon.
  
Segon
  
- La gallinassa serà retirada per empresa amb què se subscriu contracte de compromís de retirada.
  
- Es construirà femer impermeabilitzat amb lleuger pendent cap a la fossa de recollida de lixiviats, també impermeable, i s'aïllarà dels agents atmosfèrics, situant-lo el més allunyat possible al barranc de la Ramblella, a una distància mínima de 30 metres del citat barranc.
  
- Es realitzarà una plantació arbòria perimetralment a l'explotació com a pantalla vegetal, tal com es planteja en la documentació presentada.
  
- Es comunicarà a aquesta direcció general qualsevol variació que es produïsca en la destinació dels residus.
  
Tercer
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no es por interposar cap recurs; sense perjuí d'utilitzar els mitjans que en defensa del seu dret s'estimen pertinents.
  
Quart
  
Publicar en el Diari Oficial de Generalitat Valenciana la present declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte ambiental.»